ddrg/super_eurlex huggingface dataset:
Úradný vestník L 016 , 25/01/1993 S. 0022 - 0023

Fínske špeciálne vydanie: Kapitola 3 Zväzok 48 S. 0039

Švédske špeciálne vydanie: Kapitola 3 Zväzok 48 S. 0039



Rozhodnutie Komisie z 11. decembra 1992, ktoré schvaľuje určité úpravy proti rozšíreniu patogénnych mikroorganizmov v dvojchlopňových mäkkýšoch a morských gastropodoch (93/25/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorá stanovuje zdravotné podmienky pre výrobu rybných výrobkov [1] a ich dodávku na trh, konkrétne kapitolu IV (IV) (2) prílohy k nej, keďže dvojchlopňové mäkkýše a morské gastropody lovené v oblastiach, ktoré uvádza kapitola I (1) b) a (1) c) dodatku k smernici Rady 91/492/EHS z 15. júla 1991, ktorá predpisuje zdravotné podmienky výroby živých dvojchlopňových mäkkýšov [2] a ich dodávky na trh, predstavujú potenciálne nebezpečenstvo pre spotrebiteľov ak nie sú náležito upravené, keďže Španielsko a Veľká Británia navrhli úpravy proti rozširovaniu patogénov v dvojchlopňových mäkkýšoch a morských gastropodoch; keďže tieto postupy sú vhodné na zabezpečenie zdravých výrobkov, a preto nie je potrebné ich vopred podrobiť čisteniu alebo premiestňovaniu; keďže opatrenia uvedené v tejto smernici sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Týmto sa schvaľujú úpravy uvedené v prílohe k tomuto rozhodnutiu, ktoré majú zabrániť vzniku patogénnych mikroorganizmov v dvojchlopňových mäkkýšoch a morských gastropodoch, ktoré neboli premiestňované alebo čistené pred dodaním na trh a lovili sa v oblastiach, ktoré uvádza kapitola I (1) b) a (1) c) alebo príloha k smernici 91/492/EHS. Článok 2 Toto nariadenie je adresované členským štátom. V Bruseli 11. decembra 1992 Za Komisiu Ray Mac Sharry člen Komisie [1] Ú. v. ES L 268, 24.9.1991, s. 15. [2] Ú. v. ES L 268, 24.9.1991, s. 1. -------------------------------------------------- PRÍLOHA A. Sterilizácia Dvojchlopňové mäkkýše a morské gastropody môžu byť podrobené sterilizácii v hermeticky uzavretých kontajneroch, ktoré spĺňajú požiadavky kapitoly IV (IV) (4) dodatku k smernici 91/493/EHS. B. Ostatné tepelné úpravy Dvojchlopňové mäkkýše a morské gastropody v lastúre a nezmrazené môžu byť upravené jedným z nasledujúcich spôsobov: 1. - ponorením do vriacej vody na dobu potrebnú na stúpnutie teploty vo vnútri mäsa mäkkýša na najmenej 90 °C; - udržaním tejto minimálnej teploty najmenej 90 sekúnd; 2. - varením od troch do piatich minút v uzavretom priestore, kde: - sa teplota pohybuje medzi 120 a 160 °C, - sa tlak pohybuje medzi 2 a 5 kg/cm2 a potom odstránením lastúr a zmrazením mäsa na teplotu – 20 °C v jadre. --------------------------------------------------
Úradný vestník L 041 , 18/02/1993 S. 0045 - 0045

Fínske špeciálne vydanie: Kapitola 11 Zväzok 20 S. 0224

Švédske špeciálne vydanie: Kapitola 11 Zväzok 20 S. 0224



Rozhodnutie Rady z 8. februára 1993 o uzatvorení Dohody o obchode a hospodárskej spolupráci medzi Európskym hospodárskym spoločenstvom a Mongolskom (93/101/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 113 a 235, so zreteľom na návrh Komisie, so zreteľom na stanovisko Európskeho parlamentu [1], keďže by sa mala schváliť Dohoda o obchode a hospodárskej spolupráci medzi Európskym hospodárskym spoločenstvom a Mongolskom, ROZHODLA TAKTO: Článok 1 Dohoda o obchode a hospodárskej spolupráci medzi Európskym hospodárskym spoločenstvom a Mongolskom sa týmto v mene Spoločenstva schvaľuje. Text dohody je pripojený k tomuto rozhodnutiu. Článok 2 Predseda Rady vydá v mene spoločenstva oznámenie stanovené v článku 15 dohody [2]. Článok 3 Spoločenstvo bude v spoločnom výbore zastúpené Komisiou za pomoci zástupcov členských štátov tak, ako je stanovené v článku 13 uvedenej dohody. Článok 4 Toto rozhodnutie sa uverejní v Úradnom vestníku Európskych spoločenstiev. V Bruseli 8. februára 1993 Za Radu predseda J. Trøjborg [1] Stanovisko doručené 22. januára 1993 (ešte neuverejnené v úradnom vestníku). [2] Dátum vstupu do platnosti dohody bude uverejnený Generálnym sekretariátom Rady v Úradnom vestníku Európskych spoločenstiev. --------------------------------------------------
Úradný vestník L 045 , 23/02/1993 S. 0025 - 0025

Fínske špeciálne vydanie: Kapitola 15 Zväzok 12 S. 0085

Švédske špeciálne vydanie: Kapitola 15 Zväzok 12 S. 0085



Rozhodnutie Rady z 15. februára 1993 o uzavretí protokolu k Dohovoru z 8. októbra 1990 medzi vládami Spolkovej republiky Nemecko a Českou a Slovenskou Federatívnou Republikou a Európskym hospodárskym spoločenstvom o Medzinárodnej komisii na ochranu Labe (93/114/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 130, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže na základe rozhodnutia 91/598/EHS [4] spoločenstvo schválilo dohovor o medzinárodnej komisii na ochranu Labe; keďže je vecou zásadného významu, aby medzinárodná Komisia ustanovená uvedeným dohovorom dostala právnu subjektivitu a spôsobilosť, aby mohla vykonávať svoje úlohy; keďže na tento účel bol v Magdeburgu 9. decembra 1991 prijatý protokol k dohovoru; keďže protokol bol podpísaný v mene spoločenstva; keďže je preto potrebné, aby spoločenstvo schválilo protokol, ROZHODLA TAKTO: Článok 1 Protokol k Dohovoru z 8. októbra 1990 medzi vládami Spolkovej republiky Nemecko a Českou a Slovenskou Federatívnou republikou a Európskym hospodárskym spoločenstvom o Medzinárodnej komisii na ochranu Labe sa týmto schvaľuje v mene Európskeho hospodárskeho spoločenstva. Text protokolu je pripojený k tomuto rozhodnutiu. Článok 2 Predseda Rady v mene Európskeho hospodárskeho spoločenstva informuje vládu Spolkovej republiky Nemecko, ktorá je depozitárom, že podmienky na nadobudnutie účinnosti protokolu sa, pokiaľ ide o spoločenstvo, splnili v súlade s článkom 2 protokolu. V Bruseli 15. februára 1993 Za Radu predseda M. Jelved [1] Ú. v. ES C 185, 22.7.1992, s. 14. [2] Ú. v. ES C 305, 23.11.1992. [3] Ú. v. ES C 287, 4.11.1992, s. 38. [4] Ú. v. ES L 321, 23.11.1991, s. 24. --------------------------------------------------
Úradný vestník L 109 , 01/05/1993 S. 0001 - 0001



Rozhodnutie Rady z 15. marca 1993 o uzavretí Dohôd vo forme výmen listov medzi Európskym hospodárskym spoločenstvom na jednej strane a Rakúskou republikou, Fínskou republikou, Islandskou republikou, Nórskym kráľovstvom a Švédskym kráľovstvom na strane druhej o dočasnom uplatňovaní dohôd o určitých opatreniach v oblasti poľnohospodárstva, podpísaných uvedenými stranami v Oporte 2. mája 1992 (93/239/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže počas diskusie o úprave Dohody o Európskom hospodárskom priestore (EHP), na základe rozhodnutia Švajčiarskej konfederácie neratifikovať uvedenú dohodu, sa ukázalo byť možným dojednanie dohody vo forme výmen listov medzi Európskym hospodárskym spoločenstvom na jednej strane a Rakúskou republikou, Fínskou republikou, Islandskou republikou, Nórskym kráľovstvom a Švédskym kráľovstvom na strane druhej o dočasnom uplatňovaní dohôd o určitých opatreniach v oblasti poľnohospodárstva, podpísaných uvedenými stranami v Oporte 2. mája 1992; keďže dohody vo forme výmen listov odkazujú na článok 15 dohôd o voľnom obchode medzi Európskym hospodárskym spoločenstvom a každou z uvedených krajín; keďže uvedené dohody by sa mali schváliť, ROZHODLA TAKTO: Článok 1 Dohody vo forme výmen listov medzi Európskym hospodárskym spoločenstvom na jednej strane a Rakúskou republikou, Fínskou republikou, Islandskou republikou, Nórskym kráľovstvom a Švédskym kráľovstvom na strane druhej o dočasnom uplatňovaní mnohostranných dohôd o určitých opatreniach v oblasti poľnohospodárstva, podpísaných uvedenými stranami v Oporte 2. mája 1992 [1], sa od 15. apríla 1993 týmto schvaľujú v mene Európskeho spoločenstva. Texty dohôd sú pripojené k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. V Bruseli 15. marca 1993 Za Radu predseda M. Jelved [1] Pozri strany 2, 18, 32, 43 a 59 tohto úradného vestníka. --------------------------------------------------
Úradný vestník L 058 , 11/03/1993 S. 0063 - 0065



Rozhodnutie Komisie z 19. januára 1993, ktorým sa mení a dopĺňa rozhodnutie 81/526/EHS o podmienkach pre zdravie zvierat a udeľovaní veterinárnych osvedčení pri dovoze čerstvého mäsa zo Švajčiarska (93/148/EHS) KOMISIA EURÓPSKYCH SPOLOČENSTIEV, so zreteľom na zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o problémoch zdravotnej a veterinárnej kontroly pri dovoze hovädzieho dobytka, ošípaných, oviec, kôz a čerstvého mäsa a mäsových výrobkov z tretích štátov [1], naposledy zmenenú a doplnenú nariadením Rady (EHS) č. 1601/92 [2], a najmä na jej články 14 a 16, keďže rozhodnutie Komisie 81/526/EHS [3], naposledy zmenené rozhodnutím 83/70/EHS [4], ustanovuje podmienky pre zdravie zvierat a udeľovanie veterinárnych osvedčení pri dovoze čerstvého mäsa zo Švajčiarska, a keďže takýto dovoz čerstvého mäsa pochádza zo švajčiarskych zvierat; keďže príslušné orgány Švajčiarska poskytli záruky vzhľadom na uplatňovanie veterinárnych právnych predpisov spoločenstva v ich štáte, týkajúcich sa podmienok pre zdravie zvierat, ktoré sa vyžadujú pri dovoze čerstvého mäsa pochádzajúceho z tretích štátov; keďže vzhľadom na tieto záruky a v súlade s požiadavkami článku 14 smernice 72/462/EHS je potrebné povoliť dovoz čerstvého mäsa zo Švajčiarska, ktoré nemusí mať nevyhnutne pôvod v tomto štáte; keďže okrem toho sa na úrovni spoločenstva stanovili opatrenia na ochranu zdravia týkajúce sa slintačky a krívačky a klasického moru ošípaných; keďže je podľa toho potrebné zmeniť a doplniť rozhodnutie 81/526/EHS, a najmä ustanoviť dodatočné potvrdenie, ktorým sa zabezpečí, aby čerstvé mäso dovážané zo Švajčiarska spĺňalo požiadavky smernice 72/462/EHS; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 81/526/EHS sa týmto mení a dopĺňa takto: 1. Články 2 a 4 sa vypúšťajú; 2. Príloha A sa nahrádza prílohou k tomuto rozhodnutiu. Článok 2 Toto rozhodnutie sa uplatňuje od 15. dňa po jeho oznámení. Článok 3 Toto rozhodnutie je adresované členským štátom. V Bruseli 19. januára 1993 Za Komisiu René Steichen člen Komisie [1] Ú. v. ES L 302, 31.12.1972, s. 28. [2] Ú. v. ES L 173, 27.6.1992, s. 13. [3] Ú. v. ES L 196, 18.7.1981, s. 19. [4] Ú. v. ES L 47, 19.2.1983, s. 25. -------------------------------------------------- PRÍLOHA " PRÍLOHA A +++++ TIFF +++++ +++++ TIFF +++++ " --------------------------------------------------
Úradný vestník L 072 , 25/03/1993 S. 0033 - 0035

Fínske špeciálne vydanie: Kapitola 5 Zväzok 6 S. 0054

Švédske špeciálne vydanie: Kapitola 5 Zväzok 6 S. 0054



Rozhodnutie Komisie z 22. februára 1993, ktorým sa navrhuje štandardné tlačivo podľa článku 16 nariadenia (EHS) č. 3820/85 o zosúlaďovaní niektorých právnych predpisov v sociálnej oblasti, ktoré sa týkajú cestnej dopravy (93/173/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3820/85 z 20. decembra 1985 o zosúlaďovaní niektorých právnych predpisov v sociálnej oblasti, ktoré sa týkajú cestnej dopravy [1], najmä na jeho článok 16, po porade s členskými štátmi v súlade s článkom 16 ods. 3, keďže štandardné tlačivo uvedené v článku 16 ods. 2 a 3 nariadenia (EHS) č. 3820/85 by malo byť navrhnutý ako prostriedok, prostredníctvom ktorého budú členské štáty oznamovať Komisii každé dva roky informácie nevyhnutné pre prípravu správy o vykonávaní spoločných pravidiel a o vývoji v príslušných oblastiach, PRIJALA TOTO ROZHODNUTIE: Článok 1 Štandardné tlačivo uvedený v článku 16 ods. 2 a 3 nariadenia (EHS) č. 3820/85 sa vyhotoví podľa vzoru uvedeného v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 22. februára 1993 Za Komisiu Abel Matutes člen Komisie [1] Ú. v. ES L 370, 31.12.1985, s. 1. -------------------------------------------------- PRÍLOHA Vzor štandardného tlačiva, ktorým by členské štáty mali Komisii oznamovať informácie nevyhnutné pre vypracovanie správy o vykonávaní nariadenia Rady o zosúlaďovaní niektorých právnych predpisov v sociálnej oblasti, ktoré sa týkajú cestnej dopravy (článok 16 nariadenia (EHS) č. 3820/85) a o vývoji v príslušných oblastiach v členských štátoch +++++ TIFF +++++ +++++ TIFF +++++ --------------------------------------------------
Úradný vestník L 213 , 24/08/1993 S. 0018 - 0019

Fínske špeciálne vydanie: Kapitola 1 Zväzok 3 S. 0029

Švédske špeciálne vydanie: Kapitola 1 Zväzok 3 S. 0029



Rozhodnutie Komisie z 22. júla 1993 určujúce dane z produkcie a dovozu, s cieľom implementácie článku 1 smernice Rady 89/130/EHS, Euratom o harmonizácii zostavovania hrubého domáceho produktu v trhových cenách (93/454/EHS, Euratom) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Zmluvu o založení Európskeho spoločenstva atómovej energie, so zreteľom na smernicu Rady 89/130/EHS, Euratom zo dňa 13. februára 1989 o harmonizácii zostavovania hrubého domáceho produktu v trhových cenách [1] a najmä na jej článok 1, keďže na účel definície hrubého domáceho produktu v trhových cenách (HDPtc) v zmysle článku 1 smernice 89/130/EHS, Euratom je potrebné objasniť definíciu daní z produkcie a dovozu používanú na účely európskeho systému integrovaných ekonomických účtov; keďže opatrenia uvedené v tejto smernici sú v súlade so stanoviskom Komisie stanovenom v článku 6 smernice 89/130/EHS, Euratom, PRIJALA TOTO ROZHODNUTIE: Článok 1 S cieľom implementácie článku 1 smernice 89/130/EHS, Euratom upresnenia týkajúce sa definície daní z produkcie a dovozu budú také, ako je definované v prílohe tohto rozhodnutia. Článok 2 Toto rozhodnutie je adresované členským štátom. V Bruseli 22. júla 1993 Za Komisiu Henning Christophersen podpredseda [1] Ú. v. ES L 49, 21.2.1989, s. 26. -------------------------------------------------- PRÍLOHA S cieľom implementácie článku 1 smernice 89/130/EHS, Euratom majú nasledujúce upresnenia za cieľ objasniť článok 2 tejto smernice so zreteľom na definície DPH na produkty (R21) a dane z dovozu okrem DPH (R 29). Daň z pridanej hodnoty, ak je platená zo strany domácností do verejnej správy a inštitúciám Európskeho spoločenstva, sa zapisuje ako "DPH na produkty" (R 21) Dane spojené s dovozom okrem DPH, ak sú platené zo strany domácností do verejnej správy a inštitúciám Európskej únie, sa zapisujú ako "Dane z dovozu okrem DPH" (R 29). --------------------------------------------------
Úradný vestník L 187 , 29/07/1993 S. 0060 - 0060

Fínske špeciálne vydanie: Kapitola 5 Zväzok 6 S. 0099

Švédske špeciálne vydanie: Kapitola 5 Zväzok 6 S. 0099



Rozhodnutie Komisie z 21. júna 1993, ktorým sa mení a dopíňa rozhodnutie o Styčnej skupine pre otázky starších osôb (93/417/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, keďže je potrebné upraviť členstvo v skupine v zmysle vývojov na úrovni Spoločenstva, ROZHODLA TAKTO: Článok 1 Rozhodnutie Komisie 91/544/EHS [1] sa mení a dopĺňa takto: 1. v článku 3 ods. 2 sa počet "20" nahrádza počtom "25"; 2. v článku 4 ods. 3 sa doplní "— EPOS — Európska platforma organizácií seniorov: 5 miest" do zoznamu členských organizácií styčnej skupiny. V prílohe sa urobí z toho vyplývajúca úprava, aby sa pridalo EPOS do zoznamu organizácií vyzvaných na poskytnutie kandidátov. Článok 2 Toto rozhodnutie nadobudne účinnosť 21. júna 1993. V Bruseli 21. júna 1993 Za Komisiu Pádraig Flynn člen Komisie [1] Ú. v. ES L 296, 26.10.1991, s. 42. --------------------------------------------------
Úradný vestník L 224 , 03/09/1993 S. 0027 - 0028

Fínske špeciálne vydanie: Kapitola 1 Zväzok 3 S. 0031

Švédske špeciálne vydanie: Kapitola 1 Zväzok 3 S. 0031



Rozhodnutie Komisie z 22. júla 1993, ktorým sa definujú výrobné a dovozné dotácie na účely vykonávania článku 1 smernice Rady 89/130/EHS Euratom o harmonizácii zostavenia hrubého národného produktu v trhových cenách (93/475/EHS Euratom) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Zmluvu o založení Európskeho spoločenstva pre atómovú energiu, so zreteľom na smernicu Rady 89/130/EHS Euratom z 13. februára 1989 [1] o zosúladení zostavovania hrubého národného produktu v trhových cenách a najmä na jej článok 1, keďže s cieľom definovania hrubého národného produktu v trhových cenách (HNPtc) v zmysle článku 1 smernice 89/130/EHS Euratom je potrebné objasniť definíciu subvencií na produkciu a dovoz, ako sa používa na účely Európskeho systému integrovaných ekonomických účtov; keďže opatrenia určené v tomto rozhodnutí sú v súlade so stanoviskom výboru vytvoreného článkom 6 smernice 89/130/EHS Euratom, ROZHODLA TAKTO: Článok 1 Na účely vykonávania článku 1 smernice 89/130/EHS Euratom upresnenia týkajúce sa definície subvencie na produkciu a dovoz budú také, ako je definované v prílohe tohto rozhodnutia. Článok 2 Toto rozhodnutie je adresované členským štátom. V Bruseli 22. júla 1993 Za Komisiu Henning Christophersen podpredseda [1] Ú. v. ES L 49, 21.2.1989, s. 26. -------------------------------------------------- PRÍLOHA Na účely vykonávania článku 1 smernice Rady 89/130/EHS Euratom je cieľom nasledujúcich bodov objasniť článok 2 tejto smernice týkajúci sa oceňovania produkcie tovarov a služieb (P 10). Nasledujúce platby sú vylúčené zo "subvencie na produkciu a dovoz" (R 30): - platby verejnej štátnej správy pre vybrané, vopred definované skupiny domácností, a ktoré sú, z administratívnych dôvodov, poskytované trhovým jednotkám s cieľom umožniť im znížiť cenu výrobkov pre tieto domácnosti. Tieto platby sú špeciálne vypočítané tak, aby kompenzovali zľavy poskytnuté týmto domácnostiam, - platby poskytované verejnou správou trhovým jednotkám výrobcov na zaplatenie všetkých alebo niektorých tovarov a služieb, ktoré tieto trhové jednotky výrobcov poskytujú priamo a individuálne domácnostiam a na ktoré majú domácnosti zákonné právo. Tieto platby sa účtujú buď ako sociálne dávky (R 64), ako rôzne bežné transféry (R 69), alebo ako kolektívna spotreba (P 30). --------------------------------------------------
Úradný vestník L 226 , 07/09/1993 S. 0023 - 0055

Fínske špeciálne vydanie: Kapitola 15 Zväzok 13 S. 0003

Švédske špeciálne vydanie: Kapitola 15 Zväzok 13 S. 0003



Rozhodnutie Komisie z 28. júla 1993 o formátoch prezentácie národných programov tak, ako predpokladá článok 17 smernice Rady 91/271/EHS (93/481/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 91/271/EHS z 21.mája 1991 o čistení komunálnych odpadových vôd [1], najmä na jej článok 17 ods. 4, keďže sa od členských štátov požaduje vypracovanie správ o ich národných programoch vykonávania smernice Rady 91/271/EHS na základe formátov vypracovaných Komisiou podľa postupu stanoveného článkom 18 tejto smernice; keďže opatrenia zamýšľané touto smernicou sú v súlade so stanoviskom vyjadreným výborom založeným podľa článku 18 danej smernice, PRIJALA TOTO ROZHODNUTIE: Článok 1 Formáty uvedené v prílohe sa týmto prijmú. Článok 2 Toto rozhodnutie je adresované členským štátom. Brusel 28.júla 1993 Za Komisiu Yannis Paleokrassas člen Komisie [1] Ú. v. ES L 135, 30.5.1991, s. 40. -------------------------------------------------- PRÍLOHA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Úradný vestník L 276 , 09/11/1993 S. 0013 - 0014

Fínske špeciálne vydanie: Kapitola 9 Zväzok 2 S. 0143

Švédske špeciálne vydanie: Kapitola 9 Zväzok 2 S. 0143



Rozhodnutie Komisie zo 4. októbra 1993 definujúce rozdiel medzi "ostatnými daňami na produkciu" a "medzispotrebou" na účely implementácie článku 1 smernice Rady 89/130/EHS Euratom o harmonizácii zostavenia hrubého národného produktu v trhových cenách (93/570/EHS, Euratom) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Zmluvu o založení Európskeho spoločenstva pre atómovú energiu, so zreteľom na smernicu Rady 89/130/EHS, Euratom z 13. februára 1989 o harmonizácii zostavenia hrubého národného produktu v trhových cenách [1], a najmä na jej článok 1, keďže s cieľom definovania hrubého národného produktu v trhových cenách (HNPtc) v zmysle článku 1 smernice 89/130/EHS, Euratom je potrebné objasniť rozdiel medzi platbami ostatných daní na produkciu a nákupom služieb do medzispotreby, ako sa používa na účely Európskeho systému integrovaných ekonomických účtov; keďže opatrenia určené v tomto rozhodnutí sú v súlade so stanoviskom výboru vytvoreného článkom 6 smernice 89/130/EHS Euratom, ROZHODLA TAKTO: Článok 1 S cieľom implementácie článku 1 smernice 89/130/EHS, Euratom ustanovenia týkajúce sa rozdielu medzi ostatnými daňami na produkciu a nákupom služieb do medzispotreby budú také, ako je definované v prílohe tohto rozhodnutia. Článok 2 Toto rozhodnutie je adresované členským štátom. V Bruseli 4. októbra 1993 Za Komisiu Henning Christophersen podpredseda [1] Ú. v. ES L 49, 21.2.1989, s. 26. -------------------------------------------------- PRÍLOHA S cieľom uplatnenia článku 1 smernice Rady 89/130/EHS, Euratom nasledujúce vysvetlenie má objasniť článok 2 tejto smernice týkajúci sa definícií medzispotreby (P 20) a ostatných daní na produkciu (R 222). Je možné rozlišovať, v rámci transakcií výrobnej jednotky, medzi nákupom služby od netrhového výrobcu pre medzispotrebu (P 20) a platbou "ostatných daní na produkciu" (R 222), pomocou nasledujúcich kritérií: platba vykonaná výrobnou jednotkou v prospech netrhovej jednotky "verejnej" správy sa považuje za nákup služieb, ak: - platba sa vykonala ako odmena za službu poskytnutú výrobnej jednotke, - platba sa jasne spojila s nákladmi na poskytnutie služby, - službu podobného typu by bolo možné získať od trhovej jednotky výrobcu; ak sa tieto podmienky nesplnia, platba sa zaznamená ako "ostatné dane na produkciu" (R 222). --------------------------------------------------